
Lansare concurs ”Eurosphere – cea mai bună idee de inițiativă cetățenească”

Uniunea Europeană a făcut un mare pas către cetățenii săi, dându-le posibilitatea să participe direct la modelarea direcțiilor în care evoluează legislația: prin inițiativa cetățenească europeană, un milion de cetățeni ai UE îi vor putea adresa Comisiei Europene invitația de a face o propunere legislativă. Așadar, o inițiativă care întrunește sprijinul necesar poate juca un rol esențial în stabilirea agendei legislative a Uniunii Europene.

În acest scop, Tratatul de la Lisabona prevede facilitarea unei mai mari participări democratice prin posibilitatea ca cetățenii dintr-un număr de cel puțin șapte state membre, care strâng un milion de semnături pentru o inițiativă legislativă, să solicite Comisiei Europene ca legea să fie transmisă mai departe.

Ținând cont de aceste aspecte, Europe Direct Argeș lansează concursul ”Eurosphere-cea mai bună idee de inițiativă cetățenească”. 

Tot ce trebuie sa faceți este să propuneți ideea unei inițiative cetățenești, care să rezolve o nevoie existentă atât în comunitatea dumneavoastră, cât și în alte comunități europene. O iniţiativă cetăţenească este posibilă în orice domeniu în care Comisia Europeană are competenţa de a propune legislaţie, de exemplu mediu, agricultură, transport sau sănătate publică.

Obiectivele concursului:

· cunoașterea drepturilor cetățeniei europene,

· promovarea unei cetățenii europene active,

· stimularea spiritului competitiv.

Cine poate candida


Concursul se adresează reprezentanților din instituțiile publice implicate în activități de informare și comunicare europeană, colaboratori ai Centrului Europe Direct Argeș.

Durata concursului: iulie – octombrie 2014.

Termen limită de depunere a aplicației a fost prelungit până pe 20 octombrie 2014.

Jurizarea va avea loc în luna octombrie 2014, urmând ca premierea câștigătorilor să se facă în noiembrie 2014.

Pentru a citi mai multe despre inițiativa cetățenească, accesați următoarele link-uri:

http://ec.europa.eu/citizens-initiative/public/basic-facts
http://www.mae.ro/node/4807
http://ec.europa.eu/citizens-initiative/public/useful-links
Exemple de inițiative cetățenești:

http://ec.europa.eu/citizens-initiative/public/initiatives/finalised/details/2012/000003
http://ec.europa.eu/citizens-initiative/public/initiatives/ongoing/details/2013/000007/ro

Propunerea trebuie să fie completată în formularul standard care poate fi găsit pe site-ul centrului Europe Direct Argeș (www.edarges.ro). 

De asemenea, ea se poate depune și la sediul centrului din cadrul Bibliotecii Județene Dinicu Golescu Argeș (str. Victoriei, nr. 18, Pitești) sau online, la adresa de mail: europearges@gmail.com.

Câștigătorii vor primi premii, care să îi ajute în susținerea tuturor inițiativelor ce aduc o schimbare în bine pentru comunitatea europeană.


